Håkon Hoff

Håkon Hoff (født 15. mai 1898 på Orkanger, død 4. juli 1976 samme sted) var en norsk pressemann og politiker (Ap).

Han gikk inn i Arbeiderpartiet i 1913, og ledet det lokale Norges Socialdemokratiske Ungdomsforbund-laget. Fra 1919 til 1921 satt han i styret i det lokale Arbeiderpartilaget. Frem til 1923 arbeidet han ved et sagbruk og som snekker, før han flyttet fra Orkanger-området.

I 1921 ble han ansatt som journalist i Arbeiderbladet. Han var redaktør for avisene Sørlandet fra 1925 til 1931, Halden Arbeiderblad fra 1931 til 1935, Hamar Arbeiderblad fra 1935 til 1941, og Vestfold Arbeiderblad (senere kjent under navnet Vestfold) fra 1950 til 1968. I sistnevnte avis erstattet han  Sverre Hjertholm. Han var formann for Vest-Agder Arbeiderparti i 1929, og styremedlem i Kristiansand Arbeiderparti fra 1928 til 1931.

Hoff støttet Venstrekommunistisk Ungdomsfylkings Militærstreik i 1924 igjennom Arbeiderbladets spalter. På grunn av dette ble han dømt til 75 dagers fengsel. 

Håkon Hoff skrev teksten til Orkangersangen.

Referanser 
 

Norske redaktører
Ap-politikere i Sør-Trøndelag
Ap-politikere i Vest-Agder
Personer fra Orkdal kommune